|  |  |
| --- | --- |
|  | ‏‏ינואר 25 | ‏‏טבת תשפ"ה |
|  |

# איך ננהל טור בצורה מיטבית?

**מסר:** היחידה שמה דגש על פיתוח מיומנות ניהול טור בצורה מיטבית, תוך העמקה ביכולת לקרוא מפה, עבודה עם שעות גג, ותכנון הליכה במסלול בהתאם לזמנים ומורכבויות בשטח. נדגיש את השילוב בין ידע תיאורטי ויישומו המעשי כדי לחזק את היכולת של הרכזים/ות להתמודד עם אתגרים בשטח בצורה מקצועית ומושכלת.

**מתודה 1: דיון בשאלה + הסבר**

התמצאות בשטח היא מיומנות מרכזית בצופיות, הנרכשת בהדרגה במהלך השנים. לימוד הניווט כולל שני שלבים: שלב עיוני- שבו לומדים את החומר התיאורטי כמו קריאת מפה, הורדת נ.צ ומציאת כיוון הצפון. ושלב מעשי- שבו הרכזים/ות מתנסים/ות בשטח ומיישמים את הידע בצורה עצמאית. החיבור בין הידע התאורטי להתנסות בשטח מאפשר הבנה מעמיקה יותר של הנלמד, ומסייע למדריכים/ות להתמודד עם טעויות, ללמוד מהן ולשפר את יכולת ההדרכה שלהם/ן לחניכים/ות.

כראש טור אנחנו צריכים/ות להוביל את הטור, לנהל את הכ"א המוביל שבטים / אשכולות שבטים, לנהל את הזמנים במסלול (הפסקות, תזמונים..) ולנהל את מצבי החירום או הבעיות המשמעתיות בטיול.

נשאל את הרכזים/ות:

* מהי החוויה שלכם/ן מהטיול/טיולים הקודמים בתפקיד זה (דגש על מפעל הנהגתי)?
* מה היה האתגר המרכזי?
* מה הרגשתם/ן שנכון היה אילו התכוננתם/ן אחרת?

**זמן: 10 דק | עזרים:** אין **| נספחים:** [בקישור](https://zofimil-my.sharepoint.com/:b:/g/personal/mayahi_zofim_org_il/EWv6uJ_uzMNDkPqyxMDPkXQBPCFnCthn05vOrTHtviuQ-g?e=PvI0S6) .

**מתודה 2: הסבר + עשייה**

נציג לרכזים/ות מצגת שמסבירה איך לקרוא מפה ומה חשיבותה.

לאחר מכן, נבקש מכל רכז/ת לייצר סיפור דרך וניהול סיכונים במטרה להתנסות וליישם את הידע באופן אישי.

**זמן: 30 דק | עזרים:** נפסחים מודפסים **| נספחים:** [דף עבודה](https://zofimil-my.sharepoint.com/:w:/g/personal/mifalim_dm_zofim_org_il/EYmcv1_BVmdHqlcaS6-TaBQBwdgikJHXWchf_K9WJ1_3fA?e=Dtune0), [קריאת מפה - ניהול טור](https://zofimil-my.sharepoint.com/:p:/g/personal/mifalim_dm_zofim_org_il/EaLlZ-Ta2HJGrohO9UVltGsBBH0yTJtGQlBD4VtbCjC-ZQ?e=Ih9iJW).

**מתודה 3: שיתוף**

נקיים סיבוב שיתוף על הסיפור דרך שיצרו.

נשאל:

* איזה סוגים של מורכבויות יכולות להיות לנו במסלול?
* מה המועד הנכון להתייחס לכל סיכון במסלול (תהליך ההכנה, ערב לפני, בבוקר הטיול, במהלך הטיול)?
* איפה אני צריך להתמקם במסלול בכל רגע?

לאחר מכן, נציג לרכזים/ות את הלוח מיפוי שטח והסיכונים שנמצא באתר מוקד טבע.

**זמן: 20 דק | עזרים:** נפסחים מודפסים **| נספחים:** מפה, דף עבודה.

**מתודה 4: משחק הדמיה**

נתחלק לזוגות/ שלשות, כל זוג יקבל סימולציה של אתגר חינוכי ויצטרכו למצוא פתרונות לדרכי התמודדות עם סיטואציות תוך כדי ניהול טור.

שאלות לדיון:

* מה תפקידי כמנהל טור בסיטואציה?
* איך אני נעזר בצוות הבוגר במהלך הטיול?
* איפה אני ממוקם בטור?
* איזה בקרה אני עושה במהלך המסלול כדי להימנע/ לצמצם אירועים חריגים? (איך אני מתכנן/ת בהתאם לאזורים בהם אין קליטה?

**זמן: 10 דק | עזרים:** נפסחים מודפסים **| נספחים:** נספח בעמוד הבא.

**מתודה 5: שיתוף**

נפזר על הרצפה שאלות, כל רכז/ת יבחר 2 שאלות ולאחר מכן נקיים סבב שיתוף.

שאלות מנחות:

* האם למדתי משהו חדש? אם כן, מה?
* האם יש משהו שאני צריך/ה להשתפר בו?
* משהו שאני מרגיש בנוח איתו?
* מה אני לוקח מהיחידה הזו?
* האם יש אתגר שמפחיד אותי?

**זמן: 20 דק | עזרים:** שאלות מודפסות **| נספחים:** אין.

**נספח - סימולציות לאתגרים בטיולים**

|  |
| --- |
| לקראת סיום המסלול מוביל הטור לא מצליח למצוא את סימון השבילים. את/ה גם לא זוכר לאן השביל פונה כמו שאר הבוגרים/ות בטור. במקביל. עולה מכמה שבטים שיש חוסר במים. בנוסף, שבט אחד עולה בקשר שהוא לא יודע איפה הוא נמצא ולאן ללכת. |
| הטול הינו טיול של יומיים. ביום הראשון אחרי הליכה בנחל עולה שהנעליים של החניכים רטובות ורוב החניכים בשבטים לא הביאו נעליים להחלפה. עולה השאלה כיצד יטיילו ביום השני של הטיול. |
| אחרי ארוחת הצהריים בזמן הליכה בשביל רחב החלו להתפזר קבוצות בשטח וישנן קבוצות שהתפזרו לאורך הטור בלי שיוך לשבטים. בסוף המסלול יש עלייה גדולה שחשוב לנהל אותה נכון כדי שלא ייווצר צוואר בקבוק. בנוסף, חניכה קיבלה התקף אלרגיה וצריך לפנות אותה. |
| בבוקר המסלול היה עיכוב של רוב הקבוצות בטור ונכנסנו למסלול באיחור לשעות גג ולכן יש לנהל את ההליכה בהמשך הדרך על פי הזמנים החדשים שהם כמובן פחות מרווחים. במקביל 2 שבטים שאת/ה מלווה מערימים קשיים ויש מולם התמודדות קשה של בעיות משמעת. |
| הגענו לסוף המסלול וגילינו שהאוטובוסים נמצאים בנקודה אחרת אין קליטה בנקודת הסיום ולכן קשה להכווין את כל האוטובוסים מהמקום בו את/ה נמצא/ת. השקיעה מתחילה עוד חצי שעה ומתחיל להיות קר. בנוסף, שלושה חניכים/ות מאחד השבטים נעלמו ולא מוצאים אותם/ן. |
| אנחנו בצהריים. בתחילת היום היו לא מעט אירועים של התעסקות במשמעת בטור והצוות הצעיר בטיול לא מצליח להחזיק את המורכבויות החינוכיות. בנוסף, לאחר ארוחת הצהריים מצטרף חניך צמי"ד שלא עשה מסלול בצופים מעולם בפעם הראשונה. לחניך מתלווים הוריו שדיברו איתך מראש ואת/ה איש/ת הקשר מולם. |